Akillesplaget Buta knuste løyperekord i Oslo Maraton
- Jeg har slitt med en skade i akillesen den siste tiden, og jeg begynte å trene igjen for bare to uker siden. Derfor smakte det ekstragodt med denne seieren. Jeg er kjempefornøyd, sier Buta (30) til VG. Lørdag var det duket for den 33. utgaven av det populære Oslo-maratonen. I år var halvmaraton (21 kilometer) øvelsen eliteutøverne konkurrerte i.- Han skal ha mye av æren for at tiden ble som den ble. Jeg takker han, sier Bota. Tiden ble til slutt på 1.03.29, to minutter foran neste mann på listen. Buraas endte til slutt på en sterk fjerdeplass.Halvveis i løpet, etter 11 kilometer, var det ingen som klarte å henge med Buta. Etiopieren løp alene siste del av løpet helt til han ankom målområdet i ensom majestet. Over ett minutt foran den tidligere halvmaratonrekorden på 1.04,48. Men halvmaraton-vinneren hadde ingen mål om å ta rekorden.- Det neste målet mitt er å kvalifisere meg til EM. Så får vi se hvordan det går. Jeg fikk gode signaler på løpet i dag i alle fall.Det var tre etiopiere som tronet på seiersplassen etter halvmaratonet. Lillehammers Gishe Bako tok sølvmedaljen, mens Ebrahim Abulazzi kapret tredjeplassen. I dameklassen var Tjalve-løperen Annie Bersagel som kunne juble for seier på samme distanse. Andreas Myhre Sjurseth løp inn til beste tid på helmaraton med 2 timer og 25 minutter.Årets utgave av Oslo Maraton ble en folkefest uten sidestykke. Hele 23.000 deltakere sto på startstreken. Det er hele 6000 flere enn den tidligere rekorden, kunne sportsjef i Vidar SK, arrangør av Oslo Maraton, Jasper Buitink konstatere. - Helt fantastisk. Det viser at vi er på riktig vei. Det hjelper oss nok til å få enda flere sterke løpere på plass de neste årene, sier Buitink.
Haugesund-løperen Urige Buta smadret løyperekorden på halvmaraton i Oslo Maraton med over ett minutt.